钦定古今图书集成/明伦汇编/家范典/第061卷 > 春秋四传 > 《卫元咺奔晋》
## 钦定古今图书集成/明伦汇编/家范典/第061卷 > 春秋四传 > 《卫元咺奔晋》

《春秋》僖公二十有八年夏六月，卫元咺出奔晋。
《左传》或诉元咺于卫侯曰：“立叔武矣。”其子角从公，公
使杀之。咺不废命，奉夷叔以入守。六月，晋人复卫侯。

者，谁守社稷？不有行者，谁捍牧圉？不协之故，用昭乞
盟。于尔大神，以诱天衷。自今日以往，既盟之后，行者
无保其力，居者无惧其罪，有渝此盟，以相及也。明神
先君，是纠是殛。”国人闻此盟也，而后不贰。卫侯先期
入，甯子先长牂守门，以为使也，与之乘而入。公子㪜
犬、华仲前驱。叔武将沐，闻公至，喜，捉发走出，前驱射
而杀之。公知其无罪也，枕之股而哭之。㪜犬走出，公
使杀之。元咺出奔晋。

《胡传》：卫侯失国，出奔则不名，复归得国何以名？杀叔
武也。叔武者，卫侯之弟也。晋文公有憾于卫侯而不
释怨，于是逐卫侯，立叔武。叔武辞立而他人立，则恐
卫侯之不得反也，于是己立乎其位，俟反卫侯。卫侯
得反，而疑其弟，则曰“叔武篡我。元咺争之曰‘叔武无
罪’。卫侯不信其言，终杀叔武。是不念鞠子哀，而以争”
国为心，乱民彝，灭天理，其为罪大矣，此其所以名也。
元咺由是走之晋而讼其君。然卫侯初归则称复，再
归何以不称“复”乎？《春秋》立法甚严，而待人以恕。郑之
初归，虽杀叔武，既名之矣，犹意其或出于误而能革
也，是以称“复。”及其再归，又杀元咺及公子瑕，则是终
以争国为心，长恶不悛，无自艾之意矣，是以不称复。
其曰“归于卫”者，易词也。诸侯嗣，故称“复”者，继之也。不
称“复”者，绝之也，而国非其国矣。

〈大全〉张氏曰：“卫成公书名，听谗慝之言，杀无罪之弟也。《前驱》杀叔武而罪卫侯者，盖杀元咺之子角，又自疑叔武而先期入，此叔武之所以死于前驱也。”临川吴氏曰：“卫侯怒元咺之立叔武而杀其子，故前驱㪜犬探卫侯之心，阳为不识叔武而射杀之。㪜犬见卫侯哭弟之哀，于是走出。卫侯使杀之者，亦聊以归狱云尔。”家氏曰：“元咺奉叔武如会，此亦征缮以辅孺子之意。叔武非敢以君位自居也，晋人列之于会，待以君礼。卫人谓晋文将立叔武矣。俄而卫侯来归，无以泄其逃废之憾，杀叔武焉，怒于晋而移之于其弟。卫侯之罪大矣，故其奔也不名，于其复也名之。”刘氏曰：“如《左氏传》言杀叔武者，卫侯不知情，又为”叔武报杀其弟，又亲枕之股而哭之，兄弟之恩笃矣，元咺何为奔晋，愬杀其弟乎？假令咺诬其君，讼当不胜，何故卫侯反不胜乎？晋岂不知其为叔武杀㪜犬乎？《左氏》之说非也。